**GRADSKA KNJIŽNICA LABIN**

**Rudarska 1A**

**52220 LABIN**

**MB: 02127679**

**OIB:68585857405**

**Razdjel 000**

**Šifra djelatnosti: 9101**

**Razina 21**

**RKP: 42266**

**Iban: HR4523400091822200000 (riznica Grada Labina)**

**BILJEŠKE**

**za razdoblje od 01. siječnja do 31. prosinca 2023. godine**

Gradska knjižnica Labin narodna je knjižnica. Osnivač knjižnice je Grad Labin. Knjižnica je osnovana na temelju Odluke o osnivanju Javne ustanove Gradska knjižnica Labin od 28. travnja 2006. godine, 31. ožujka 2014. i od 26. lipnja 2019. godine te upisana u registarskom ulošku registarskog suda pod brojem Tt – 13/9101-6. Od 15. listopada 2013. godine Knjižnica djeluje u ulici Rudarska 1/A, u takozvanoj mramornoj dvorani, u prostoru nekadašnje direkcije Istarskih ugljenokopa Raša, koji zajedno s preostalim dijelom rudarsko-industrijskog kompleksa na Pijacalu čini zaštićeno kulturno dobro rudarske baštine.

 Za obračunsko razdoblje siječanj – prosinac 2023. godine izrađeni su sljedeći izvještaji:

- Izvještaj o prihodima i rashodima, primicima i izdacima, na obrascu PR-RAS,

- Izvještaj o rashodima prema funkcijskoj klasifikaciji, na obrascu RAS-funkcijski,

- Bilanca, na obrascu BIL

- Izvještaj o obvezama, na obrascu Obveze

- Izvještaj o promjenama u vrijednosti i obujmu imovine, na obrascu P-VRIO

**BILJEŠKE UZ PR-RAS**

**Prihodi poslovanja**

Prihodi poslovanja ostvareni su u iznosu od 178.378,86 EUR što je više za 19,7% u odnosu na prethodnu godinu. U prihode poslovanja ulaze prihodi nadležnog proračuna, pomoći državnog proračuna, pomoći iz proračuna koji nije nadležan, prihodi od članarina i od pruženih usluga, prihodi od nefinancijske imovine te ostali prihodi.

|  |  |  |
| --- | --- | --- |
| Pomoći od subjekta unutar općeg proračuna | 63 | 21.348,25 |
| Prihodi od administrativnih pristojbi i pristojbi po posebnim propisima | 65 | 14.293,37 |
| Prihodi od prodaje proizvoda i robe te pruženih usluga | 66 | 3.321,79 |
| Prihod iz nadležnog proračuna za proračunske korisnike | 67 | 138.966,45 |
| Prihodi od prodaje nefinancijske imovine | 72 | 449,00 |
| **UKUPNO :** |  | **178.378,86** |

**6361 Tekuće pomoći proračunskim korisnicima iz proračuna koji im nije nadležan**

Prihodi uiznosu od 663,62 EUR odnose se na tekuće pomoći iz državnog proračuna za održavanje programa „Ljeto u knjižnici“ i literarnog natječaja „Ca je ča“ – 30. godina tradicije njegovanja labinske cakavice“.

**6362 Kapitalne pomoći proračunskim korisnicima iz proračuna koji im nije nadležan**

Prihodi se odnose na kapitalne pomoći iz državnog proračuna za nabavu knjižnične građe (kupnja) u iznosu od 9.290,60 EUR, za nabavu knjižnične građe prema novom modelu otkupa MKIM-a u iznosu od 9.994,03 EUR te 1.400,00 EUR primljenih od Općine Raša za nadogradnju zbirki za Knjižnični stacionar Raša.

**652 Prihodi po posebnim propisima**

Prihodi po posebnim propisima odnose se na administrativne pristojbe (članarine, tehničke usluge, rezervacija, zakasnina). U 2023. ostvareni su u iznosu od 14.293,37 EUR što je za 17,2% više u odnosu na prethodnu godinu.

**6615 Prihodi od pruženih usluga**

Prihodi od pruženih usluga ostvareni su u iznosu od 2.999,59 EUR. Odnose se na prihode od najma polivalentne dvorane i opreme te su za 5,2% manji u odnosu na prethodnu godinu.

**6631 Tekuće donacije**

U 2023. godini primljene su donacije knjiga od osoba izvan proračuna u vrijednosti 222,20 EUR, te donacija Knjižnici u vrijednosti od 100,00 EUR.

**6711 Prihodi iz nadležnog proračuna za financiranje rashoda poslovanja**

Prihodi su ostvareni u iznosu od 128.268,53 EUR, a odnose se na financiranje redovnog poslovanja Knjižnice.

**6712** **Prihodi iz nadležnog proračuna za financiranje rashoda za nabavu nefinancijske imovine**

Prihodi su ostvareni u iznosu od 10.697,92 EUR, a odnose se na financiranje nabavke knjiga te nabavu računalne i druge opreme.

**7241 Knjige**

Prihodi u iznosu od 449,00 EUR odnose se na prodaju rashodovanih knjiga.

**Rashodi poslovanja**

Rashodi poslovanja ostvareni su u iznosu od 145.192,61 EUR. Rashodi poslovanja realizirani su za 16,4 % više u odnosu na prethodnu godinu.

**311 Rashodi za zaposlene**

Rashodi za zaposlene ostvareni su u iznosu od 73.939,90 EUR te su veći u odnosu na prethodnu godinu za 25,3%. Razlog tome je povećanje osnovice plaće za zaposlene.

**312 Ostali rashodi za zaposlene**

Ostali rashodi za zaposlene ostvareni su u iznosu od 7.233,42 EUR te su veći za 86,1% u iznosu na prethodnu godinu. Razlog tome je povećanje neoporezivih primitaka za djelatnike.

**32 Materijalni rashodi**

Materijalni rashodi ostvareni su u iznosu od 51.776,13 EUR te su na razini prethodne godine.

**3211 Službena putovanja i 3213 Stručno usavršavanje zaposlenika**

U 2023. godini službena putovanja ostvarena su u iznosu od 401,20 EUR, što je za 92,5% veće u odnosu na prethodnu godinu. Stručno usavršavanje zaposlenika bilježi rast. Razlog tome je veći broj sudjelovanja na edukacijama i programima u okviru stalnog stručnog usavršavanja zaposlenika.

**3221 Uredski materijal i ostali materijalni rashodi**

Ostvareni su u iznosu 3.571,31 EUR što je na razini prethodne godine.

**3223 Energija**

Troškovi energije bilježe pad od 11,1% u odnosu na prethodnu godinu. Razlog tome je primjenjivanje cijene sukladno Uredbi o otklanjanju poremećaja na domaćem tržištu energije (NN 104/2022, 106/2022).

**3225 Sitni inventar i auto gume**

Sitni inventar ostvaren je u iznosu od 376,54 EUR, što je za 252,00% više u odnosu na prethodnu godinu. Razlog tome je veća nabava opreme manje vrijednosti.

**3232 Usluge tekućeg i investicijskog održavanja**

Rashodi su u ostvareni u iznosu od 3.001,62 EUR što je manje za 28,6% u odnosu na prethodnu godinu. Razlog tome je što su u 2022. godini izvedeni izvanredni popravci na protuprovalnom sustavu, kao i radovi na instalacijama rasvjete u Knjižnici.

**3235 Zakupnine i najamnine**

Ostvarene su u iznosu od 225,00 EUR i odnosi se na licencu za korištenje knjižnične aplikacije mKnjižnica.

**3238 Računalne usluge**

Pozicija bilježi rast od 27,8%. Razlog tome je veća cijena održavanja programa – LIBUSOFT CICOM d.o.o., te novi troškovi održavanja računala riznice – INFORMA d.o.o.

**324 Naknade troškova osobama izvan radnog odnosa**

Rashodi su povećani za 320,9% zbog većeg broja gostujućih autora na kulturnim programima (smještaj).

**3431 Bankarske usluge i usluge platnog prometa**

Ostvarene su u iznosu od 43,10 EUR, a odnose se na proviziju banke od korištenja POS uređaja.

**Rashodi za nabavu nefinancijske imovine**

Rashodi su ostvareni u iznosu od 32.744,83 EUR. Odnose se na nabavu računalne opreme (4221), ugradnju optike (4227) i knjižne građe (4241).

**Višak prihoda i primitaka**

Višak prihoda tekuće godine iznosi 441,42 EUR.

**Višak prihoda i primitaka – preneseni**

Višak prihoda i primitaka – preneseni iz prethodne godine iznosi 6.117,31 EUR.

**Višak prihoda i primitka za pokriće u sljedećem razdoblju**

Rezultat poslovanja za 2023. godinu je višak u iznosu 6.558,73 EUR. Sastoji se od metodološkog manjka po izvoru financiranja 1.1 – Opći prihodi i primici – koji se odnosi na sredstva Grada Labina kojima su podmirene obveze iz 12/2023 u mjesecu siječnju 2024. godine u visini 6.148,53 EUR, te viška prihoda i primitaka po ostalim izvorima financiranja u visini 12.707,26 EUR.

**BILJEŠKE UZ BILANCU**

**0221 Uredska oprema i namještaj**

Nabavljena je uredska stolica u vrijednosti od 165,00 EUR i računalna oprema (dva računala) u vrijednosti od 2.735,00 EUR.

**0227 Uređaji, strojevi i oprema za ostale namjene**

Nabavljeni su materijal i oprema za izgradnju optičkog linka te ugradnja mreže za povezivanje ustanove sa server sobom projekta e-Labin. Vrijednost opreme iznosi 975,00 EUR.

**0241 Knjige**

Nabavljena je nova knjižnična građa u vrijednosti od 29.298,14 EU- kupnja 28.647,63 EUR; Pomoći iz drugih proračuna – Istarska Županija iz otkupa 428,31 EUR; donacije knjiga fizičkih osoba u iznosu od 222,20 EUR.

**049 Sitni inventar u upotrebi**

Nabavljen je sitan inventar u vrijednosti 376,54 EUR.

**129 Ostala potraživanja**

Odnosi se na potraživanje prema Gradu Labinu 2.654,46 EUR iz početnog stanja, 156,50 EUR potraživanje za refundaciju bolovanja od HZZO-a za Laru Knapić Pamić za listopad, studeni i prosinac i 265,93 EUR za potraživanje za više plaćenu struju.

**166 Potraživanje za prihode od prodaje proizvoda i pruženih usluga**

Odnosi se na neplaćene račune za uslugu najma dvorane za 11/2023. – Udruženje obrtnika Labin i za 12/2023. - Crveni križ Labin.

**167 Potraživanje za prihode iz proračuna**

Konto 167 predstavlja naš žiro račun za sredstva koja su uplaćena u proračun koji je nama nadležan.

**Obveze**

Iznos od 7.480,12 EUR odnosi se na obveze za zaposlene za plaću za 12/23, isplata u siječnju 2024. godine, obveze za materijalne rashode u iznosu od 870,90 EUR, te obveze za nabavu nefinancijske imovine u iznosu od 980,00 EUR.

**AOP 239 Višak/manjak prihoda**

Podaci u bilanci iskazani su nakon provedene obvezne korekcije rezultata za kapitalne prijenose sredstava kojima se financira nabava nefinancijske imovine.

Korekcija rezultata za kapitalne prijenose od proračuna koji nam nije nadležan iznosi 20.684,63 EUR, za kapitalne prijenose od nadležnog proračuna 10.697,92 EUR, te donacije ostalih osoba 222,20 EUR, na način da se zadužuje račun viška prihoda poslovanja, a odobrava račun manjka prihoda od nefinancijske imovine.

**Popis ugovornih obveza**

Gradska knjižnica Labin nema ugovornih odnosa koji uz ispunjenje određenih uvjeta mogu postati obveza ili imovina.

**Popis sudskih sporova u tijeku**

Gradska knjižnica Labin nema potencijalnih obveza po osnovi sudskih sporova u tijeku.

**BILJEŠKE UZ P-VRIO**

Odnosi se na promjenu u obujmu imovine u iznosu 428,31 EUR za knjige primljene iz pomoći proračuna koji nam nisu nadležni.

**BILJEŠKE UZ IZVJEŠTAJ O OBVEZAMA**

**Stanje obveza 01. siječnja 2023. godine**

Stanje obveza 01. siječnja 2023. godine iznosile su 8.409,25 EUR te su sve podmirene tijekom 2023. godine prema rokovima dospijeća.

**Stanje obveza na kraju izvještajnog razdoblja**

Ukupno stanje obveza na kraju 2023. godine iznosi 9.331,02 EUR, a odnosi se na obveze za plaću za 12/2023. koja je isplaćena u 2024. godini, te obveze za materijalne rashode za 12/2023.

|  |  |  |
| --- | --- | --- |
| Opis | Stanje na dan 31. 12. 2022. | Stanje na dan 31. 12. 2023. |
| Obveze za zaposlene | 6.260,46 | 7.480,12 |
| Obveze za materijalne rashode | 2.148,79 | 870,90 |
| Obveze za financijske rashode |  |  |
| Obveze za nabavu nematerijalne imovine |  | 980,00 |
| **UKUPNO:** | **8.409,25** | **9.331,02** |

**BILJEŠKE UZ OBRAZAC RAS - funkcijski**

Stanje ostvareno u tekućoj godini u iznosu od 177.937,44 EUR odgovara zbroju rashoda poslovanja Y034 PR-RAS.

U Labinu 30. 01. 2024.

Osoba za kontakt: Lara Knapić Pamić

Tel.: 052/852-257

Odgovorna osoba: Silvia Fiamengo, prof. i dipl. bibl.

 RAVNATELJICA

 Silvia Fiamengo, prof. i dipl. bibl.